Up-118/03
Datum: 2003-04-22T00:00:00.000+02:00
ecli: ECLI:SI:USRS:2003:Up.118.03
vrsta: posamični akt
zadeva: ustavna pritožba
objavljeno: Neobjavljeno | 22.04.2003
dokument: US22367
akt: Ustavna pritožba A. A. zoper sklep Okrožnega sodišča v Celju št. P 292/2002 z dne 12. 6. 2002
resitev: zavrženje
izrek: Ustavna pritožba A. A. zoper sklep Okrožnega sodišča v Celju št. P 292/2002 z dne 12. 6. 2002 se zavrže.
stavek: Ker pritožnik ustavne pritožbe v določen roku ni dopolnil, je Ustavno sodišče ustavno pritožbo zavrglo.
odlocitev: sklep
geslo: 1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
podlaga: Člen 55.1.4, Zakon o Ustavnem sodišču [ZUstS]
datum_vloge: 2003-03-05T23:00:00.000Z
datum_odlocitve: 2003-04-21T22:00:00.000Z

# Up-118/03-5

13. 5. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 22. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sklep Okrožnega sodišča v Celju št. P 292/2002 z dne 12. 6. 2002 se zavrže.**

## OBRAZLOŽITEV

Pritožnik je dne 5. 3. 2003 na Ustavno sodišče vložil vlogo, ki jo je naslovil "Pritožba zaradi zavrženega sklepa o ugotavljanju očetovstva". Vlogi je priložil sklep Okrožnega sodišča v Celju št. P 292/2002 z dne 12. 6. 2002. Ustavno sodišče je vlogo obravnavalo kot ustavno pritožbo zoper ta sklep. Ker ustavna pritožba ni vsebovala vsega, kar je po Zakonu o Ustavnem sodišču (v nadaljevanju ZUstS) potrebno za njeno obravnavo, je Ustavno sodišče ni moglo preizkusiti. Zato ga je na podlagi drugega odstavka 54. člena ZUstS pozvalo, naj jo dopolni z izkazom o izčrpanosti pravnih sredstev in pravočasnosti ter naj navede, katere človekove pravice in temeljne svoboščine so mu bile kršene z izpodbijanim aktom. Pri tem ga je opozorilo, da lahko Ustavno sodišče ustavno pritožbo zavrže, če je v določenem roku ne bo dopolnil.

Pritožnik je dopis Ustavnega sodišča prejel dne 11. 3. 2003, kljub temu pa ustavne pritožbe ni dopolnil. Zato je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi četrte alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger